Depressioon läinud: Ma ei ole kunagi olnud nii õnnelik!
#000001
Minu elus oli hästi palju negatiivset – õnnetusi, kaotusi ja teisi läbielamisi, mille tulemusel tabas mind depressioon. Olin käinud psühholoogide jutul ja osalenud erinevates alternatiivsemates teraapiates, aga ei saanud enda jaoks abi. Mäletan, et peale ühte seanssi olin veel hullemas seisus kui enne seda. Kisti lahti lapsepõlvemälestused ja rõhutati, et olengi katkisest perekonnast katkine hing, kuid neid haavu parandada ei osatud. Justkui mitte mingisugust lootust ei olnud.
#000002
Kaalusin enesetappu. Olin valinud välja koha ja otsustanud, kuidas ma seda teen. Olin ängistuses. Ma ei jaksanud mõelda mõtteid, olin väsinud elamast ja tundmast. Mind olid tabanud mitmed õnnetused, lahkusid mulle lähedased inimesed, mind koondati töölt ning ma tundsin, et olen totaalses madalpunktis. Mind vaevas depressioon. Olin vaimselt väsinud. Ma ei jaksanud enam mitte millegagi tegeleda. Kannatasin pool aastat enne kui jõudsin Biofeedback teraapiasse.
#000003
Pärast esimest Biofeedback teraapia seanssi sain jälle mõelda. Enne oli nii, et ühes sekundis oli kümme mõtet korraga. Pinget ei olnud enam, tundsin end vabamana. Kui enne teraapiat oli mul uinumisega raskusi ning tihti jäin magama ka nuttes, siis pärast esimest seanssi sain taas rahulikult magada. Mõju oli kohene!
#000004
Lisaks tunnen, et olen olemuselt muutunud julgemaks, jutukamaks ja avatumaks. Kui varem tundsin teiste ees kõneldes piinlikkust, läksin näost punaseks ja hääl hakkas värisema, siis nüüd seisan ma enesekindlalt. Tunnen enda üle uhkust! Varasemad sünged mõtted on kadunud ja depressioon on läinud. Käin ja naeratan, vahel keerutan ennast tee peal, sest olen nii õnnelik!
#000006